North Energy fikk tildelt sine første to letelisenser i januar 2009 i forbindelse med TFO-søknaden i 2008 og deretter fire lisenser i mai 2009 basert på søknaden i 20. konsesjonsrunde. Dessuten kjøpte selskapet i september samme år en 12% andel i leteprospektet «Fogelberg» fra det britiske oljeselskapet Centrica. Dette ble også selskapets første letebrønn og ble boret i april 2010. Letebrønnen ble en suksess og ressursanslaget var på mellom 3 og 15 millioner Sm3 utvinnbare oljeekvivalenter.